पुलिस अधीक्षक बाड़मेर गगनदीप सिंगला ने बताया कि 11 फरवरी को कैलाश पुत्र पन्नाराम सोनी ने रिपोर्ट दर्ज कराई कि दुकान से घर जाते समय दो व्यक्तियों ने पता पूछने के बहाने रोका और आंखों में मिर्च पाउडर डालकर व चाकू दिखाकर थैले में रखा 10 तोला सोना व ढाई किलोग्राम चांदी के आभूषण, 1500 रुपए नकद व हिसाब की डायरी लूट ले गए। थाना गिड़ा में प्रकरण दर्ज कर थानाधिकारी गिड़ा के नेतृत्व में विशेष टीम गठित की गई। मंगलवार को मुखबिर की सूचना पर आरोपी रमेश सोनी (24) व सागर आचार्य (22) निवासी नागौर को गिरफ्तार कर लिया गया। पूछताछ में इन दोनों ने वारदात करना स्वीकार कर लिया।